**東方神起**（韓文：동방신기Dong Bang Shin Gi，英文：**TVXQ!**，日文：東方神起とうほうしんき(Tōhō-shinki)），係SM娛樂旗下男團，2004年出道，現任成員有隊長瑜鹵允浩同埋主唱最強昌珉，出道至今攞過金唱片獎唱片大賞、首爾歌謠大賞同埋SBS歌謠大戰大賞等獎項。日文團名係Tohoshinki，英文團名係TongVfangXienQi，簡稱TVXQ!、DBSK，至於團名嘅意思係「東方之神崛起」。

簡介
--

東方神起被認為係韓國第二代偶像團體入面最為成功嘅男團之一，最初嘅成員有瑜鹵允浩、英雄在中、秘奇有天、細亞俊秀、最強昌珉，當時最大嘅特色就係五人和聲。出道初期，東方神起主要係走饒舌搖滾（Rap Rock）路線，響2004年憑單曲《HUG》出道，一出道就獲得關注， 響MIAK月度音樂排行榜上排名第四。

之後發行嘅《Tri-Angle》同《Rising Sun》都響韓國大賣，銷量都超過十萬張。而到2006年發行嘅《"O"-正.反.合.》，令東方神起人氣急升，橫掃樂壇多個獎項，有金唱片獎、首爾歌謠大賞等；2008年發行嘅《MIROTIC》，係東方神起傳唱度同埋下載次數最高嘅歌曲，攞到金唱片獎，亦獲得音樂評論界一致好評。

東方神起響2006年以《Heart, Mind and Soul》開始進軍日本市場。2009年，東方神起響日本發行嘅單曲《神起密碼》，打入Oricon排行榜第二名，響日本獲得廣泛關注。2010年響日本發行嘅精選輯《神起精選 2010》登上Oricon週間最高第1名，並成為外國藝人響日本銷量最高嘅大碟，直至2020年畀BTS嘅《Map of the Soul: 7 ~The Journey~》打破。

2009年，成員英雄在中、秘奇有天、細亞俊秀同SM有合約糾紛，宣佈離開SM，另組團體JYJ。之後東方神起響2011年發行單曲《Tone》回歸樂壇，以二人男團繼續活動，並響日本登上Oricon 月榜榜首。同年發行嘅《Keep Your Head Down》，響韓國大賣20萬張，成為2011年第三大暢銷專輯，仲連續兩個禮拜登上Gaon專輯排行榜第一名。2013年發行嘅《TIME》成為佢地銷量最快嘅單曲， 再次登上Oricon月榜榜首。

團史
--

### 成立

隨住男團H.O.T同神話分別響2001年同2003年宣佈唔同SM娛樂續約，SM娛樂製作人李秀滿為咗保持SM響韓國音樂市場上嘅競爭力，被迫展開籌備成立新男團嘅計劃。最終佢響四個培訓隊入面揀咗5位由15歲至17歲嘅少年組成呢個新男團。第一位加入嘅成員係金俊秀（16歲），佢由11歲開始就成為SM旗下練習生，之後曾經同晟敏、銀赫（現Super Junior成員）組成團體「R&B三人組」，響2002年嘅真人騷節目*Survival Audition – Heejun vs. Kangta，世紀之戰*第一次亮相。第二位加入嘅成員係鄭允浩（17歲），佢響1999年獲得SM Best選拔大會舞蹈獎冠軍而畀SM發掘，曾經寄宿響金俊秀屋企，佢同第三位加入嘅成員金在中（17歲）都係響2001年開始成為SM旗下練習生，兩個人響2002年成為神話嘅伴舞，兼且響同年同希澈、強仁（現Super Junior成員）加入企劃組「Four Season」，本身已經打算出道，不過最後計劃流產。第四位加入嘅成員沈昌珉（15歲），響學校打羽毛球個陣畀星探發掘，並響2002年開始成為練習生，而最後一位加入嘅成員朴有天（17歲），響獲得KBN青少年歌唱大賽獎後引起SM注意，響2003年上旬成為SM練習生。

至於團名方面，由於李秀滿想打入海外亞洲音樂市場，於是想改個漢字名，最初定嘅團名有「**五臟六腑**」（오장육부）、「**傳吃鯨**」（意思係食咗傳說活著嘅鯨魚）、「**SM5**」，但因為感覺幼稚而打算改叫「**東方不敗**」（동방불패），嚟自金庸小說《笑傲江湖》嘅反派角色「東方不敗」，本身已經諗住用呢個名出道，李秀滿甚至前往電影工作室有限公司（呢間公司係電影《笑傲江湖》嘅製作方）以獲得版權。李秀滿後嚟認為「東方不敗」嘅漢字寫法唔夠美觀，最終改以「**東方神起**」（동방신기）作為團名，係第一個用漢字作為團名嘅韓國男團。

### 2003年－2005年：早期活動

2003年12月26號，東方神起登上SBS電視台嘅特別節目「*BoA & Britney Spears Special Showcase*」，呢個節目由BoA同埋布蘭妮·斯皮雅斯主持，佢地演唱聖誕歌《OH,Holy Night》，係佢地第一次亮相。

### 2006年－2009年：全盛期

### 海外音樂市場

### 2011年－2014年：東山再起

### 2015年－2017年：成員入伍、活動停止

### 2017年 - ：成員個人發展

成員
--

| 現任成員 |
| --- |
|
| 藝名 | 原名 | 隊內擔當 | 出世日期 | 國籍 |
| 中文 | 韓文 | 羅馬拼音 | 中文 | 韓文 | 羅馬拼音 | 自2009年開始 |
| **瑜鹵允浩** | 유노윤호 | U-Know Yunho | 鄭允浩 | 정윤호 | Jung Yun-ho | 隊長、Rapper、副唱 |  (1986-02-06) 1986年2月6號（37歲）韓國 韓國光州光山區尖端洞（韓文：첨단동） | 韓國 韓國 |
| 最強昌珉 | 최강창민 | Max Changmin | 沈昌珉 | 심창민 | Shim Chang-min | 主唱、忙內 |  (1988-02-18) 1988年2月18號（35歲）韓國 韓國首爾松坡區 |
| 離隊成員 |
| 英雄在中 | 영웅재중 | Hero Jaejoong | 金在中 | 김재중 | Kim Jae-joong | N/A |  (1986-01-26) 1986年1月26號（37歲）韓國 韓國忠清南道公州市 | 韓國 韓國 |
| 秘奇有天 | 믹키유천 | Micky Yuchun | 朴有天 | 박유천 | Park Yu-chun | N/A |  (1986-06-04) 1986年6月4號（37歲）韓國 韓國首爾 |
| 細亞俊秀 | 시아준수 | Xiah Junsu | 金俊秀 | 김준수 | Kim Jun-su | N/A |  (1986-12-15) 1986年12月15號（36歲）韓國 韓國京畿道高陽市 |

### 成員變遷表

**注：**

* 橙線：舞台回歸。
* 黃線：服兵役。

攷
-

1. ↑  〈S.M.、JYP、Big Hit 等三社將與 SK Telecom 合作推展音樂事業〉 (中文). kpopn. 2018-01-31. 原先內容歸檔喺2018-02-15. 喺2018-02-15搵到.
2. ↑  新假期 (2021-07-11). 〈韓團「二代團」回顧！當年追過的10組韓星 過半數解散＋重組無望！Super Junior、2PM軍白期完結相繼Comeback ！｜網絡熱話 | 熱話〉. 《新假期》. 喺2022-09-23搵到.`{{cite web}}`: CS1 maint: url-status (link)
3. ↑  《もっと知りたい! K-POP: アイドル育成の秘密から人気グループ紹介まで》. ミシマガK-POP研究会. p. 126.
4. ↑  〈以下的愛豆是這樣被挖掘的～你們知道嗎？ - KSD 韓星網 (明星)〉. *web.archive.org*. 2017-08-03. 歸檔時間2017-08-03. 喺2022-09-17搵到.`{{cite web}}`: CS1 maint: bot: original URL status unknown (link)
5. ↑  〈朴有天 (박유천) - QQ音乐-千万正版音乐海量无损曲库新歌热歌天天畅听的高品质音乐平台！〉. *y.qq.com*. 喺2022-09-17搵到.
6. ↑  〈동방신기 "원래 그룹명은 오장육부"〉. *www.donga.com* (韓文). 2007-04-23. 喺2022-09-17搵到.
7. ↑  瓜瓜仙子 (2022-08-30). 〈韓團出道前團名大公開！東方神起被叫「五臟六腑」、SISTAR原名竟是狀聲詞？〉. 《歐搜哇 ohsowow》 (中文). 喺2022-09-23搵到.
8. 1 2  〈SMTOWN Live '10 World Tour in 上海站之「藝人演出確認函」〉 (中國中文). 中國票務在綫. 原著喺2015-08-24歸檔. 喺2015-01-08搵到.